[{"text_idx": "#000000", "text": "Eesti Ornitoloogiau\u0308hing kutsub kaardistama kaldapa\u0308a\u0308sukeste kolooniaid"}, {"text_idx": "#000001", "text": "Kaldapa\u0308a\u0308sukeste koloonia / foto: Liis Keerberg"}, {"text_idx": "#000002", "text": "Eesti Ornitoloogiau\u0308hing (EOU\u0308) kutsub ko\u0303iki linnuhuvilisi sel pesitsushooajal ma\u0308rkama ja kaardistama kaldaja\u0308rsakutes ja karja\u0308a\u0308ride no\u0303lvades pesitsevaid kaldapa\u0308a\u0308sukesi. Selleks on avatud veebirakendus , kuhu saab kirja panna liigi pesitsusvaatlused ja ta\u0308psemad andmed koloonia kohta."}, {"text_idx": "#000003", "text": "Kaldapa\u0308a\u0308sukeste haudeseltsingute kaardistamise eesma\u0308rk on saada uusi teadmisi selle omapa\u0308rase liigi arvukuse ja leviku kohta Eestis ning kasutada neid kaldapa\u0308a\u0308sukeste elupaigakasutuse ja elupaikade kvaliteedi uuringu la\u0308biviimiseks. Praeguseks on enamik kaldapa\u0308a\u0308sukesi juba pesitsuskohtadele naasnud, seepa\u0308rast on ka\u0308tte jo\u0303udnud o\u0303ige aeg kaldapa\u0308a\u0308sukeste kaardistamisega alustada."}, {"text_idx": "#000004", "text": "Kaldapa\u0308a\u0308sukese arvukus on meil juba mitu ku\u0308mnendit langenud ning on praeguseks kukkunud 5000 \u2013 10 000 paarini. \u201eSoovime linnuhuviliste ja kaevandajate abiga va\u0308lja selgitada, millised tegurid mo\u0303jutavad meie kaldapa\u0308a\u0308sukeste pesitsusaegset arvukust ja kuidas saaksime selle liigi ka\u0308eka\u0308iku Eestis parandada,\u201c selgitas EOU\u0308 kaldapa\u0308a\u0308sukeste projekti juht Liis Keerberg."}, {"text_idx": "#000005", "text": "Kaldapa\u0308a\u0308sukesed on po\u0303neva eluviisiga linnud, kes pesitsevad kolooniatena veekogude kaldaja\u0308rsakutes ja paljandites, karja\u0308a\u0308ride ja\u0308rskudes no\u0303lvades ning ajutistes liiva- vo\u0303i pinnasekuhjades. Erandlikumatest kohtadest on linnud rajanud pesakoopad na\u0308iteks maja vundamendi auku vo\u0303i so\u0303jaaegsesse kaitsekraavi. Sageli pesitsevad nad liiva-, kruusa- ja turbakarja\u0308a\u0308rides, kolooniaid on kohatud ka paekarja\u0308a\u0308ride so\u0303elmetes, po\u0303levikivikarja\u0308a\u0308ride pinnasevallides ja trans\u030ceedes."}, {"text_idx": "#000007", "text": "Vo\u0303imalusel tuleks kaldapa\u0308a\u0308sukeste eluolu ja\u0308lgimas ka\u0308ia kahel korral: nii varasuvel (mais-juunis) kui ka poegade toitmise ajal juulis. Mitmel korral kolooniat ku\u0308lastades saab andmeid selle kohta, kuidas pesitsus on kulgenud. Teinekord vo\u0303ib no\u0303lv variseda vo\u0303i pesitsejaid kimbutada ro\u0308o\u0308vloomad, kes pesakoopaid suuremaks kaevavad. Selliste ja\u0308lgede u\u0308lesta\u0308hendamisest on palju abi. Ta\u0308iendavad andmed sama koloonia kohta saab samuti lisada kaldapa\u0308a\u0308sukeste veebirakendusse."}, {"text_idx": "#000009", "text": "Linnuvaatlejaga saab u\u0308hendust e-posti linnuvaatleja/at/linnuvaatleja.ee teel"}, {"text_idx": "#000011", "text": "Tekstide kasutamine lubatud viitamisega Linnuvaatleja kodulehele"}]